MT
C 18/22
Il-Ġurnal Uffiċjali tal-Unjoni Ewropea
19.1.2023
Madankollu, bit-tnaqqis tal-valur tas-suf, il-produzzjoni tal-ħalib u tal-ġobon saret aktar u aktar importanti, u biddlet il-produzzjoni tat-“Torta del Casar” f’żieda essenzjali għall-ekonomija lokali.
c.
Fatturi umani Il-karattru speċifiku tat-“Torta del Casar” ġie ppreżervat bħala riżultat tal-fatturi naturali, storiċi u ekonomiċi u dawk umani, fil-forma tal-produttur prim tal-ġobon.
Minkejja l-bidliet li saru fil-proċess tal-produzzjoni, peress li l-prattika tal-produzzjoni tal-ġobon għall-konsum fid-djar fl-irziezet tan-nagħaġ flimkien mal-merħliet tat lok għall-imħaleb tal-ġobon tal-lum li huma mfassla biex jissodisfaw rekwiżiti u domandi tas-suq ġodda, il-produttur tal-ġobon prim baqa’ figura essenzjali, peress li xorta għad hemm ħtieġa tal-għarfien speċjali tiegħu dwar il-materja prima, il-proċessi, u r-riżultat mixtieq għall-produzzjoni tat-“Torta del Casar”.
Ta’ min jinnota li l-produttur prim tal-ġobon jikkontrolla bosta varjabbli li jirrikjedu għarfien espert partikolari għar-raġunijiet li ġejjin: — Il-ħidma b’ħalib mhux ipproċessat, sħiħ u mhux standardizzat prodott fi żminijiet differenti tas-sena tfisser li l-kompożizzjoni u l-batterjoloġija tal-ħalib jistgħu jvarjaw b’mod konsiderevoli, u dan jaffettwa l-proċess kollu. — L-użu ta’ Cynara cardunculus naturali li ma tkunx ġiet estratta jew standardizzata jagħmel l-istadju talkoagulazzjoni partikolarment kumpless u deċiżiv għall-formazzjoni tal-baqta ottimali. — Id-deċiżjoni dwar meta tinqata’ l-baqta u kemm għandhom ikunu kbar il-ħbub li jirriżultaw għandha tiġi influwenzata mill-fatturi ta’ hawn fuq u tittieħed fuq bażi ta’ esperjenza. — Il-mili tal-forom u l-ippressar bl-idejn huma wkoll proċessi li jirrikjedu għarfien eżatt ta’ kemm għandha titqiegħed baqta f’kull forma u kemm għandha tiġi applikata pressjoni sabiex jinkiseb il-kontenut ta’ ndewwa meħtieġ. — Bħala riżultat tal-bosta bidliet ambjentali li seħħew matul is-sena u li jaffettwaw il-proċess ta’ maturazzjoni, il-ġobon jirrikjedi monitoraġġ kostanti sabiex jiġi żgurat li jkun qiegħed jiżviluppa kif suppost.
Huwa biss bl-għarfien ta’ dawn il-fatturi li huwa possibbli li tinkiseb proteoliżi intensa, proċess li jinvolvi t-tkissir tal-proteini tal-ħalib, li, meta jsir qabel tiġi ffurmata għalkollox il-qoxra, jagħti lit-“Torta del Casar” is-sawra u l-forma karatteristika tiegħu.
5.2.
Speċifiċità tal-prodott Il-karatteristiċi speċifiċi tal-prodott li jiddistingwu t-“Torta del Casar” minn ġobon ieħor huma s-sawra kremuża tiegħu, it-togħma kemxejn qarsa karatteristika tiegħu u l-forma mhux tas-soltu tiegħu, li tfakkar f’torta de pan [pudina tal-ħobż] – huwa usa’ mill-għoli, bi ġnub tondi u konvessi u kważi bla truf.
Il-mod li bih jiġi kkonsmat il-ġobon huwa wkoll differenti minn ġobon ieħor, minħabba li l-parti ta’ fuq tal-ġobon trid tinqata’ bħal għatu biex tasal għall-ġobon mingħajr ma dan inixxi.
L-“għatu” għandu jerġa’ jitpoġġa għall-ħażna.
5.3.
Rabta kawżali bejn iż-żona ġeografika u l-kwalità jew il-karatteristiċi tal-prodott (għal DOP) jew il-kwalità, ir-reputazzjoni jew karatteristiċi oħra speċifiċi tal-prodott (għal IĠP) Minħabba li ż-żona ġeografika għandha ftit riżorsi naturali b’riżultat tal-karatteristiċi stabbiliti fit-taqsima 5.1(a), l-abitanti ffukaw l-ekonomija tagħhom fuq il-biedja tal-bhejjem, speċifikament tan-nagħaġ, minħabba li jadattaw tajjeb għall-ambjent ġeografiku.
Dawn jitrabbew għall-produzzjoni tal-ħalib u tal-ġobon, minħabba t-tnaqqis fil-valur tas-suf.
In-nagħaġ merino u entrefino, li huma reżiljenti u li kapaċi jadattaw, saru akklimatizzati perfettament għall-pjanuri semisteppa taż-żona ġeografika, li jipproduċu ħalib li, minħabba li jiġi pproċessat mingħajr ma jsirlu xi tip ta’ trattament bis-sħana, iżomm il-flora batterjali diversa kollha tiegħu miksub b’riżultat tal-metodu tal-biedja.
Dan jagħti lill-ġobon l-aromi “lattiċi” u/jew “veġetali” karatteristiċi tiegħu.
Bl-istess mod, il-forma mhux tas-soltu li hija karatteristika tat-“Torta del Casar” hija dovuta għall-mod mhux tas-soltu ta’ kif jiġi mmaturat, li jagħmilha impossibbli biex tinżamm il-forma li hija tradizzjonali għal ġobon ieħor.